Thomas Möllenkamp (født 7. oktober 1961 i Osnabrück, Vesttyskland) er en tysk tidligere roer og olympisk guldvinder. Möllenkamp vandt en guldmedalje for Vesttyskland i disciplinen otter ved OL 1988 i Seoul, sidste gang Vesttyskland stillede op ved OL som selvstændigt land. Det øvrige mandskab i båden var Bahne Rabe, Ansgar Wessling, Eckhardt Schultz, Wolfgang Maennig, Matthias Mellinghaus, Thomas Domian, Armin Eichholz og styrmand Manfred Klein. Vesttyskerne sikrede guldet foran Sovjetunionen og USA, der fik henholdsvis sølv og bronze. I alt deltog 10 lande i konkurrencen. Han deltog også ved OL 1984 i Los Angeles.